
PARLAMENTUL ROMÂNIEI

CAMERA DEPUTAŢILOR

Comisia pentru politică economică, reformă şi privatizare 

Bucureşti, 

Nr. 512/10.09.2002

AVIZ

asupra proiectului de Lege pentru modificarea şi completarea unor acte normative privind activitatea comercială (PL 364/03.09.2002)

În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, în procedură de urgenţă, cu proiectul de Lege pentru modificarea şi completarea unor acte normative privind activitatea comercială,  trimis cu adresa nr. 364 din 03.09.2002.

Potrivit prevederilor art. 60 din Regulamentul Camerei Deputaţilor, membrii Comisiei au examinat această propunere legislativă în şedinţa din 10 septembrie 2002.

La dezbaterea proiectului, în conformitate cu prevederile art.51 din Regulamentul Camerei Deputaţilor, au participat ca invitaţi din partea Ministerului Justiţiei: doamna secretar de stat Cristina Tarcea şi domnul consilier juridic Ioan Chiper.

          La lucrările Comisiei au fost prezenţi 28 deputaţi, din totalul de 31 de membri ai Comisiei.

În urma dezbaterilor, membrii Comisiei au hotărât, cu unanimitate de voturi avizarea acestui proiect de Lege în forma adoptată de Senat în şedinţa din 24 iunie 2002.

       PREŞEDINTE,                                       

              Dan Radu Ruşanu

              SECRETAR,





          Lucia-Cornelia Lepădatu

                                                                                               

        Expert  parlamentar,  

 








          Ştefan Condeescu

